S-5991/2021

Mál þetta, sem dómtekið var 1 6. febrúar sl., er höfðað með ákæru, útgefinni af lögreglustjóranum á höfuðborgarsvæðinu 21. desember 2021, á hendur P-x-x Z-x-x, kt. 000000- 0000, ótilgreint, Reykjavík, fyrir umferðar- og fíkniefnalagabrot með því að hafa, sunnudaginn 1. nóvember 2020, ekið bifreiðinni [ ---] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 0,58 ‰ og amfetamín 50 ng/ml) um Klettagarða í Reykjavík, við Sæbraut, þar sem lögregla stöðvaði aksturinn og haft í vörslum sínum 2,50 gaf amfetamíni og 0,96 gaf maríhúana, sem lögreglumenn fundu við öryggisleit á ákærða á lögreglustöðinni við Hverfisgötu í Reykjavík.

Telst brot þetta varða við 1., sbr. 2. mgr.49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019. Krafist er upptöku á 2,50 gaf amfetamíni og 0,96 gaf marí h ú ana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru og fallist á upptökukröfu. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar sem lög leyfa.

Ákærði er fæddur í febrúar 1986. Samkvæmt framlögðu sakavottorði, dagsettu 15. desember 2021, gekkst ákærði undir sektarrefsingu með lögreglustjórasátt 17. febrúar 2020 meðal annars fyrir akstur undir áhrifum ávana- og fíkniefna. Umleið var ákærði sviptur ökurétti í 4 mánuði frá sama degi að telja. Þá var ákærða gerð sekt með lögreglustjórasátt 19. október 2020 meðal annars fyrir að aka undir áhrifum ávana- og fíkniefna. Þá var ákærði sviptur ökurétti í 3 ár frá sama degi að telja.

Fastmótuð dómvenja er fyrir því að ákveðin umferðarlagabrot af sömu tegund hafi ítrekunaráhrif með stoð í 5. tölulið 1. mgr. 70. gr. almennra hegningarlaga nr. 19/1940 þannig að viðurlög þyngist frá einni viðurlagaákvörðun til annarrar til að tryggja varnaðaráhrif þeirra. Er í því sambandi tekið mið af skilyrðum 71. gr. almennra hegningarlaga nr. 19/1940 fyrir ítrekunaráhrifum brota. Um þessi sjónarmið vísast meðal annars til dóma Landsréttar í málum nr. 832/2019 og 3/2020. Verður með vísan til framangreinds og sakaferils ákærða litið svo á að ákærði sé nú í þriðja sinn eftir að hann varð fullra 18 ára, sbr. 1. mgr. 71. gr. laga nr. 19/1940, og innan ítrekunartíma, fundinn sekur um að aka undir áhrifum ávana- og fíkniefna. Þá er ákærði fundinn sekur um aka í fyrsta sinn undir áhrifum áfengis og fyrsta sinn sviptur ökurétti og fyrir vörslur fíkniefna. Til refsilækkunar verður litið til þess sem fram kom í máli ákærða fyrir dómi að hann iðrist og hafi ekki gerst brotlegur við lög síðan hann framdi það brot sem hann er ákærður fyrir, sbr. 8. tl. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, sakaferils ákærða og dómvenju þykir refsing ákærða hæfilega ákveðin fangelsi í 30 daga. Með vísan til dómvenju þykja ekki efni til að skilorðsbinda refsinguna.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 2,50 grömm af amfetamíni og 0,96 grömm af maríhúana, sem lögregla lagði hald á við rannsókn málsins.

Ákærði greiði 111.162 krónur í sakarkostnað.

Af hálfu ákæruvaldsins flutti málið J-kk-nf K-kk-nf saksóknarfulltrúi fyrir Á-kk-þf B-kk-þf S-kk-þf aðstoðarsaksóknara.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

DÓMSORÐ:

Ákærði, P-x-x Z-x-x, sæti fangelsi í 30 daga.

Ákærði er sviptur ökurétti í ævilangt frá birtingu dómsins að telja.

Upptæk eru gerð til ríkissjóðs 2,50 grömm af amfetamíni og 0,96 grömm af maríhúana.

Ákærði 111.162 krónur í sakarkostnað.

S-kk-nf Ö-kk-nf C-kk-nf